Tūbausių tvenkinys

Tūbausių tvenkinys – tvenkinys Lietuvoje, Kretingos rajone, 7 km į šiaurę nuo Kretingos, ties Tūbausiaishttp://ezerai.vilnius21.lt/tubausiu-v8151.html. Sudarytas užtvenkus Akmenos upę (Baltijos jūros baseinas) 43,3 km nuo jos žiočių. Tvenkinio ilgis iš šiaurės rytų į pietvakarius – 3,5 km, plotis – iki 0,39 km. Yra 2 įlankos: šiaurinė – 1,3 km ilgio (įteka Kunigupis), rytinė – 1 km ilgio (įteka Skroblupis). Altitudė 28 m. Krantai daug kur aukšti, apaugę medžiais. Tvenkinį supa daugiausia dirbami laukai, iš vakarų prieina Degsnės miškas. Netoliese pasroviui už 1,65 km sudarytas Padvarių tvenkinys.
kairėje|miniatiūra|Tvenkinio vaizdas
Užtvankos keteros aukštis virš jūros lygio 30 m, ilgis 325 m, plotis 8 m. Vandens pralaida – šachtinė. Skaičiuotinis užtvankos debitas – 85,6 m³/s. Tvenkinys įrengtas 1986 m., o 2011 m. pastatyta 240 kW galios mažoji hidroelektrinė.

Prie Tūbausių tvenkinio įsikūrę kaimai: Tūbausiai, Genčai, Žiogeliai. Prie tvenkinio užtvankos rytinės dalies yra įrengtas paplūdimys.
kairėje|miniatiūra|Tiltas per Skroblupio upelio įlanką

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Kretingos rajono tvenkiniai
Kategorija:Akmena (Danė)